《次韵寄钱伸仲》
宋代·李彭

简秀叹真长，韶润思阮裕。眼中人物衰，政尔用金注。

吴产尚父人，思脱尘中屦。嗜学颇惊奇，于我实肺腑。

高材堪遗补，伐冰非所慕。时于鼓吹间，自得鸣鹄句。

妙语随霜飙，识我丘园路。赏音吾敢辞，当传太冲赋。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。